На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020,118/2021 и 118/2021-др.закон), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 11. Одлуке о другом ребалансу буџета општине Гаџин Хан за 2021. годину („Службени лист града Ниша“ број 116/2021,77/2021,116/2021) и предлога Службе за буџет, финансије и пореску администрацију број 400-912/21-IV/01 од 21.12.12.2021. године,

Општинско веће општине Гаџин Хан на седници одржаној 24. децембра 2021. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о другом ребалансу буџета општине Гаџин Хан за 2021. годину (“Службени лист града Ниша” број 116/2020, 77/2021,116/2021):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 70.**

**Економска класификација 499000 - Средства резерве**

**ОДОБРАВАЈУ СЕ** средства средства у износу од **254.000,00** динара (двестотинепедесетчетирихиљадединара) Народној библиотеци ,,Бранко Миљковић,, Гаџин Хан за трошкове поправке централног грејања.

1. Средства из тачке 1. овог предлога распоређују се у оквиру

**Раздео 5**

**Глава 5.02.- Народна библиотека ,,Бранко Миљковић,, Гаџин Хан**

**Програм 13 – Развој културе и информисања**

**Програмска активност 1201-0001 – Функционисање локалних установа културе**

**Функционална класификација 820 – Услуге културе**

**-Позиција 135**

**Економска класификација 425116 – Централно грејање**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о другом ребалансу буџета општине Гаџин Хан за 2021. годину и финансијског плана Народне библиотеке ,,Бранко Миљковић,, Гаџин Хан утврђено је да на горе наведеним економским класификацијама нису планирана довољна средства за ове намене.

Наведена средства су потребна за поправку централног грејања по предрачуну број 1042-2021 које је издало Трговинско предузеће ПИНГВИН експорт-импорт доо Ниш. Предрачун износи 253.770,00 динара и обухвата демонтажу панелних радијатора, испирање од муља и прљавштине истих и поновну монтажу 65 радијатора, као и уградњу 10 нових панелних радијатора и славина за пуњење и пражњење.

Одлуком о другом ребалансу буџета општине Гаџин Хан за 2021.годину средства за ове намене нису планирана у довољном износу и обезбеђују се из текуће буџетске резерве

Број: 06-400-730/21-III

У Гаџином Хану, 24.12 .2021. године

ПРЕДСЕДНИК

ОПШТИНСКОГ ВЕЋА

Милисав Филиповић